
MARTFŰ VÁROS  POLGÁRMESTERÉTŐL                                                 
J E L E N T É S 
a lejárt határidejű határozatok végrehajtásáról

Tisztelt Képviselő-testület!
A lejárt határidejű határozatok végrehajtásáról az alábbiakban adok számot:
40/2011. (IV.28.) Önkormányzati Határozat

 Martfű Város Önkormányzata Településellátó Szervezete tevékenységéről.

Martfű Város Önkormányzata Képviselő-testülete megtárgyalta a Településellátó Szervezete tevékenységéről szóló beszámolót, melyet  elfogad.

A feladatellátás minőségének javítása, a hatékonyság növelése és a lakossági szolgáltatás magasabb színvonalú ellátása érdekében a Képviselő-testület  az alábbi feladatokat határozza meg:

I. Ivóvíz- és atáShÍh szennyvízszolgáltatás területén:

1./ A kitermelt és a leszámlázott ivóvíz mennyiség nagyarányú (45-55 %) veszteséget mutat, melynek okait fel kell tárni és intézkedéseket kell kidolgozni  annak  minimális szintre csökkentése érdekében.

Határidő: 2011. szeptember 15.

Felelős: intézményvezető

2./ A szolgáltatott ivóvíz minőségének javítása érdekében intézkedési tervet kell kidolgozni  a határértéket meghaladó metán, nátrium, ammónia és nitrit tartalom előírt értékek alá csökkentése érdekében.

Határidő: 2011. szeptember 15.

Felelős: intézményvezető

3./ Részletes tervet kell készíteni az ivóvízhálózat cseréjének ütemezésére, valamint az ivóvíz- és szennyvízhálózat, továbbá a belvízelvezető rendszer és a szennyvíztelep folyamatos karbantartására. 

Az így elkészült terv alapján a Képviselő-testület a rendelkezésre álló anyagi források alapján határozza meg  a feladatok végrehajtásának ütemezését.

A feladatok végrehajtásához a lehetséges pályázati forrásokat fel kell kutatni és minden esetben élni kell a pályázati lehetőségekkel.

A víz- és csatornadíj bevételek minden esetben csak ezen szolgáltatások területén használhatók fel működésre,  felújítása és beruházásra a Képviselő-testület által meghatározottak szerint.  

Határidő: 2011. szeptember 30.

Felelős: intézményvezető

4./A víz- és csatornadíjak beszedése és kintlévőségek csökkentése érdekében minden szükséges intézkedést meg kell tenni

Határidő: 2011. szeptember 15.

Felelős: intézményvezető

II. Településüzemeltetési feladatok:

1./ A TESZ az önkormányzati ingatlanokkal való „jó gazda módjára” történő gazdálkodás érdekében valamennyi épületre és területre kiterjedően szervezze meg a gondnoki , karbantartói és takarítói feladatok szervezetén belüli ellátását, valamint a feladatellátás személyi és tárgyi feltételeit.  A csoport létrehozásával kapcsolatos döntési javaslatot a Képviselő-testület elé kell terjeszteni.

Határidő: 2011. szeptember 15.

Felelős: intézményvezető

Végrehajtás:

A Településellátó Szervezet vezetésében bekövetkezett változások miatt a határozat 1./, 2./, 3./ 4./II.1./ pontjában előírt feladatok végrehajtási határidejét 2011. november 30-ában javasoljuk megállapítani.

74/2011.(VI.29.) önkormányzati határozat
A gyermekétkeztetés helyzetéről, tapasztalatairól
Martfű Város Önkormányzatának Képviselő-testülete megtárgyalta a gyermekétkeztetés helyzetéről szóló beszámolót melyet elfogadott és az alábbi döntést hozza:

1. A gyermekétkeztetés feladatinak ésszerűbb, szakszerűbb és gazdaságosabb ellátása érdekében az általános iskolai konyhához integrálja a bölcsődei étkeztetés feladatellátását 2011. július 01. napjától.  

2. A feladatat átszervezéséhez kapcsolódó adminisztrációs és szervezési feladatokat végre kell hajtani. 




Határidő: 2011. augusztus 31.



Felelős: Konyhavezető
           


 Bölcsőde intézményvezetője
3. A gyermekétkeztetést ellátó konyha nyersanyag beszállítói szerződések lejártak. A megfelelő minőség és a gazdaságos működtetés feltételeinek való megfelelés érdekében új pályázati eljárás keretében kell kiválasztani az együttműködési partnereket.       




Határidő: 2011. szeptember 01.



Felelős: TESZ vezetője
            

 konyhavezető
Végrehajtás: 

2.  ponthoz : Készlet leltár szerint átadva 2011. augusztus 1-től.
                     Beszerzéseket az iskolakonyha végzi, nyilvántartás és készletkezelés az 

                     elszámoló program átvezetve. 

                     Létszám átkerült a TESZ állományába, 1 fő konyhai kisegítő, 1 fő mosó-takarító.

3.ponthoz: A beszállítók árajánlatainak kiértékelésére, a szállítók kiválasztására és 

                   szerződések megkötésére augusztus utolsó napjaiban került sor. Az aláírt 

                   szerződések féléves időtartamra szavatolják a konyha zavartalan nyersanyag 

                   ellátását. 

Határozati javaslat

…………./2011.(IX. 29.) Határozat 

a lejárt határidejű határozatról        
Martfű Város Önkormányzatának Képviselő-testülete megtárgyalta a lejárt határidejű határozatról szóló jelentést, melyet jóváhagyólag elfogad. A Településellátó Szervezet tevékenységéről szóló 40/2011.(IV.28.) önkormányzati határozatot a Képviselő-testület továbbra is hatályban tartja, a gyermekétkeztetés helyzetéről, tapasztalatairól szóló 74/2011.(VI.29.) önkormányzati határozatát hatályon kívül helyezi. 
Erről értesülnek: 
1. Jász-Nagykun-Szolnok Megyei Kormányhivatal
2. Képviselő-testület Tagjai 

Kérem a Tisztelt Képviselő-testületet tájékoztatásom elfogadására.

Martfű, 2011. szeptember 20.
                                                                dr. Kiss Edit 
                                                                polgármester

Látta: Balogh Edith címzetes főjegyző
Készítette: Körmendi Andrásné 

